2018 – Dankie – Die Namib Skryf – sonder grense
2018 – Dankie
Vanmore wil ek sommer so losweg met julle gesels oor ‘n paar dingetjies:
Eerstens wil ek vir elkeen op hierdie blad dankie sê vir hul deelname hier. As skrywers, as lesers en as saamgeselsers.
Ek dink nie julle ouens besef hoeveel julle vir jul lesers / volgelinge en medeskrywers beteken nie. In die laaste paar weke het ek baie terugvoer gekry in vonkpos, whatsapp, messenger, telefoon oproepe en sommer mense wat my op straat en in die winkels voorgekeer het – Wat dankie en voorspoed sê vir die groep, die Skryf Blaaie (selfs daar sien ek gedurig nuwe boodskappe aan die skrywer bedoel van dankie en mooi wense) en die Blog. Daardie dankie en wense behoort aan julle.
Tweedens wil ek net weer die doel van DNS noem.
Hierdie is ‘n platform vir jou as skrywer. ‘n Wegspring en ondersteuning. ‘n Plekkie om jou vlerke te oefen en te sprei. Om jou voete en selfvertroue te vind.
Gaan uit daar buite en toets die water en jouself. Daar is baie nuwe en ou groepe wat dalk vir jou nuwe deure kan oopmaak. Toets elkeen. Kuier ‘n rukkie daar. Neem wat jy kan om jou te help groei. Wen nuwe ondersteuners en ondersteuning.
Neem deel aan kompetisies. Doen ‘n slypskool of twee. Gaan kyk na groepe en plekke soos:
en daar is vele meer.
DNS bly steeds jou Moederhuis waar jy altyd welkom sal wees en met ope arms ontvang word. Hier sal ons jou troos as jy ‘n nare ondervinding daar buite opgedoen het. Of saam met jou juig as jy êrens sukses behaal.
Laat jou woorde wyd en vêr vlieg! Dis my wens vir jou.
Gepubliseer op 29th Desember 2018 29th Desember 2018 Skrywer MeraaiKategorieë Groete en Goeters, Sommer GeselsSleutelwoord Afrikaans, Die Namib Skryf, Namibië, Skryf in Afrikaans
Vorige Vorige artikel: ‘n Pandora boks vol terug blik
Volgende Volgende artikel: Bidspringkaan